$50 weekly bonus plus $13.00 per hour paid weekly for seasonal package handlers.
Twilight (6:00 PM - 9:30 PM)
$24,790 - $26,975 /year
Laborer / Warehouse Worker Toyota swig voor Amerikaanse druk – praag.co.za
Toyota swig voor Amerikaanse druk
Die Japanse motorreus, Toyota, het ingestem om R12 miljard se boete te betaal om ‘n strafregtelike geskil met die VSA op te los na veiligheidsprobleme tot die herroeping van miljoene voertuie gelei het.
Toyota sê hy neem volle verantwoordelikheid vir die ontwerpprobleme.
Toyota-handelaars het vroeër gekla dat die hulle onregverdig behandel word deur die Amerikaanse regering. Sommige sê dit is omdat die regering miljarde belê het in twee mededingers, General Motors en Chrysler.
Meer as 150 Toyota-handelaars in Washington het wetgewers genader namens van Toyota, wat meer as 8 miljoen voertuie moes herroep as gevolg van kommer oor veiligheid.
Hulle kla dat die Amerikaanse regering onregverdig teenoor Toyota optree. Die Amerikaanse produkte vergelyk nie goed met die Japannese motors nie. Japannese modelle oorheers die toptien verkopers in die VSA.
Paul Atkinson, ‘n Toyota-handelaar van Houston, Texas, het by ‘n mediakonfrensie luide applous gekry toe hy gesê het: “Hoe het ons skielik oornag die skurke geword? Ek begryp dit nie.”
Die motorvervaardiger het nietemin volle verantwoordelikheid aanvaar vir die kwellings wat die maatskappy se optrede aan sy kliënte veroorsaak het.
Volgens inligting het die maatskappy tussen 2009 en 2011 meer as tienmiljoen voertuie teruggeroep omdat daar probleme met die vloermatte en die petrolpedaal was wat skielik onbeheerde versnelling kon veroorsaak.
Die Departement van Justisie in Amerika sê die maatskappy het aanvanklik probeer om die omvang van die probleme te verbloem.
Amerika het die optrede as “skaamteloos” beskryf sonder dat die veiligheid van bestuurders en passasiers in ag geneem is.
Kritici meen egter die Amerikaners kan nie met Toyota meeding nie, en het Japan met verdere optrede gedreig om hul eie motorvervaardigers te beskerm.
Skrywer Karin RoodtGepubliseer op 20 Maart 2014 Kategorieë Internasionale nuus, NuusSleutelwoord Chrysler, General Motors, Japan, motorvervaardigers, prius, Toyota, VSA
Vorige Vorige artikel: Nkandla-verslag teen BRICS gemik
Volgende Volgende artikel: Obama maak vermiste vliegtuig skielik hoë prioriteit